Vokiečių aukštaičių tarmė
Vokiečių aukštaičių tarmė (kalba) (vok. Hochdeutsch, iš vok. hoch 'aukštas' + vok. Deutsch 'vokiečių k.') – vakarų germanų kalboms priklausanti tarmė. Šios tarmės pagrindu sudaryta bendrinė vokiečių kalba. Vokiškas žodis Hochdeutsch gali reikšti tarmes arba bendrinę vokiečių kalbą. Kalbama į pietus nuo Šiaurės Vokietijos žemumos. Šiauriau vartojamos vokiečių žemaičių tarmės taip pat priklauso vakarų germanų kalboms, tačiau nuo bendrinės kalbos jos skiriasi labiau.